CELEX: 62012TN0067
Language: et
Date: 2012-02-10 00:00:00
Title: Kohtuasi T-67/12: 10. veebruaril 2012 esitatud hagi — Sina Bank versus nõukogu

14.4.2012   
            
            
               ET
            
            
               Euroopa Liidu Teataja
            
            
               C 109/25
            
         10. veebruaril 2012 esitatud hagi — Sina Bank versus nõukogu
   (Kohtuasi T-67/12)
   2012/C 109/53
   Kohtumenetluse keel: inglise
   
      Pooled
   
   
      Hageja: Sina Bank (Teheran, Iraan) (esindajad: advokaadid B. Mettetal ja C. Wucher-North)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               Tühistada määruse (EL) 961/2010 VIII lisa (muudetud nõukogu rakendusmääruse 1245/2011 (1) lisas esitatud kujul) B osa punkt 8 hagejat puudutavas osas;
            
         
               —
            
            
               Tühistada nõukogu otsuse 2010/413/ÜVJP II lisa (muudetud nõukogu otsuse 783/2011/ÜVJP (2) lisas esitatud kujul) B osa punkt 8 hagejat puudutavas osas;
            
         
               —
            
            
               Tühistada määruse (EL) 961/2010, mida rakendatakse määrusega 1245/2011, artikli 16 lõige 2 hagejat puudutavas osas;
            
         
               —
            
            
               Tühistada otsuse 2010/413/ÜVJP, mida muudetakse otsusega 783/2011/ÜVJP, artikli 19 lõike 1 punkt b hagejat puudutavas osas;
            
         
               —
            
            
               Tühistada 5. detsembri 2011. aasta kirjas saadetud otsus; ja
            
         
               —
            
            
               Mõista käesoleva hagiavaldusega seotud kulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimese väite kohaselt ei ole hageja seotud „Daftari” huvidega ning ta ei osale nn režiimi strateegiliste huvide rahastamisel ega ka selle väidetavas tuumaprogrammis. Seega ei ole täidetud otsuse 2010/413/ÜVJP alusel, mida muudetakse otsusega 783/2011/ÜVJP ja milles on hageja nimi jäetud nendesse loeteludesse, loetellu lisamise põhikriteeriumid, mistõttu on nõukogu teinud ilmse hindamisvea selle üle otsustamisel, kas need kriteeriumid olid täidetud või mitte. Lisaks ei ole nõukogu vastavat otsustamisalust nõuetekohaselt kohaldanud;
            
         
               2.
            
            
               Teise väite kohaselt rikub hageja loetellu lisamine võrdse kohtlemise aluspõhimõtet;
            
         
               3.
            
            
               Kolmanda väite kohaselt on nõukogu, jättes hageja nime loetellu, rikkunud otsuses 2010/413/ÜVJP, mida muudetakse otsusega 783/2011/ÜVJP ja rakendatakse määrusega 1245/2011, sätestatud menetlusnõudeid, mille kohaselt tuleb anda adekvaatseid põhjendusi, ja mille tõttu jääb hageja nimi loeteludesse; lisaks on rikutud kaitseõigusi ja õigust tõhusale kohtulikule kaitsele;
            
         
               4.
            
            
               Neljanda väite kohaselt rikub hageja loetellu lisamine hageja omandiõigusi ja proportsionaalsuse põhimõtet.
            
         
      (1)  Nõukogu 1. detsembri 2011. aasta rakendusmäärus, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT L 319, 2.12.2011, lk 11)
   
      (2)  Nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 319, 2.12.2011, lk 71)